  Наталья Тетерина Удмуртилэн шоркарезлы кивалтӥсьёслэсь кадръёсын резерв кылдытозы «Ижкарлэн командаез» вожвылъяськон улсын. Со сярысь журналистъёслы вераз вожвылъяськон ӧрилэн ёзчиез, «Русские информационные технологии» компанилэн кивалтӥсез Иван Клабуков. Солэн кылъёсызъя, конкурслэн валтӥсь ужпумез — бырйыны сыӵе ӧнерчиосты, кудъёсыз кар администрациын ужпумъёс пуктыны но соосты быдэсъяны быгатозы. Туж усто, та конкурсэ палэнысь пыриськыны луэ шуыса. Азьло мон «Ижкарлэн командаяз» пырыны мылкыд карысал ке, кызьы мон ужасал? Улӥысен тубатъя азьлань мынысал. Татын луэ мукет ёзэсысь лыктыны, командае шедьыны но котырысь дуннеез воштыны. Мон малпасько, таӵеез азьвыл ӧй вал, мон со сярысь ӧй кылылы Иван Клабуков, вожвылъяськон ӧрилэн ёзчиезКлабуков озьы ик пусйиз, конкурслэн положенияз вань куронъёс, кудъёсызлы дунъясьёс нимысьтыз саклык висъялозы. Мон нырысь ик учко адямилэн кивалтӥсь луыны быгатонлыкъёсыз шоры, малы ке шуоно утчаськом нырысь ик кивалтӥсьёсты. Кивалтӥсь ужзэ пумозяз вуттыны но луонлык шедьтыны кулэ. Кулэ ӧвӧл кинлэсь ке косэмзэ возьманы но сое быдэстыны, кулэ со ужпумъёсты шедьтыны Иван Клабуков, вожвылъяськон ӧрилэн ёзчиезИван Клабуков сяна, вожвылъяськонэ пыриськисьёсты дунъялозы Ижкарысь техникая кун университетлэн тодосъя но эскеронъёсъя ёзэтэзлэн кивалтӥсез Диляра Малюкова, «Калашников» концернлэн кивалтӥсез Дмитрий Тарасов, Удмурт кун университетысь Экономикая но кивалтонъя институтлэн кун но муниципал кивалтонъя кафедраезлэн кивалтӥсез Ирина Чазова. Жюриен Ижкар тӧролэсь ужъёссэ быдэсъясь Сергей Задорожный кивалтоз. Тодэ вайытом, «Ижкарлэн командаез» вожвылъяськонэ вылӥ дышетскемен но кивалтон опытэн 25-55 аресъем муртъёс пыриськыны быгато. Куриськонъёсты кутон 27-тӥ пӧсьтолэзе 16 часын йылпумъяськоз. Тегъёс: Политика Ижкар Удмуртия кивалтӥсьёс  